IMISLab/GreekWikipedia huggingface dataset:
Μαρία Λουίζα Ελισάβετ της Ορλεάνης

Η Μαρία Λουίζα Ελισάβετ (γαλλ. Marie Louise Élisabeth d'Orléans, 20 Αυγούστου 1695 - 21 Ιουλίου 1719) από τον Οίκο της Ορλεάνης ήταν κόρη του δούκα της Ορλεάνης και με τον γάμο της έγινε δούκισσα του Μπερρύ.

 Ήταν η πρώτη κόρη του Φιλίππου Β΄ της Ορλεάνης και της Φραγκίσκης Μαρίας των Βουρβόνων, νόθης κόρης του Λουδοβίκου ΙΔ΄ της Γαλλίας από τη Μαντάμ ντε Μοντεσπάν. Παντρεύτηκε το 1710 τον Κάρολο των Βουρβόνων, Δούκα του Μπερρύ, και είχε τρία τέκνα που απεβίωσαν λίγες ώρες μετά τη γέννησή τους. Είχε εραστές, έτσι δεν είναι σίγουρο αν τα παραπάνω είναι του ανδρός της. Ο Κάρολος απεβίωσε το 1714 και η Μαρία Λουίζα Ελισάβετ, μάλλον από τη σχέση της με τον Σικαίρ Αντονίν Αρμάν Ωγκύστ Νικολά ντ' Αιντί, ιππότη του Ριόν, είχε τέκνο: (νόθη) γενν. 1717, μοναχή στο αββαείο του Ποντουάζ. Boudet. Antoine, Dictionnaire de la noblesse, seconde édition, [French], Paris, 1776, p.107 Dufresne, Claude, les d'Orléans, CRITERION, Paris, 1991, p. 94 (French)
Β΄ Εθνική ποδοσφαίρου ανδρών 2010-11

Το Πρωτάθλημα Φούτμπολ Λιγκ 2010–11 (γνωστό και ως Football League ΟΠΑΠ) για τη συγκεκριμένη αγωνιστική περίοδο ξεκίνησε στις 12 Σεπτεμβρίου 2010 και ολοκληρώθηκε με τη διαδικασία των play off την 1η Αυγούστου 2011, δηλαδή είχε διάρκεια 11 μήνες!

 Στη διοργάνωση συμμετείχαν 18 ομάδες. Από αυτές, οι έξι προήλθαν από την Αττική, τέσσερις από τη Μακεδονία, δύο από τη Θεσσαλία, δύο από τη Στερεά Ελλάδα, μία από τα Δωδεκάνησα, μία από την Κρήτη, μία από την Ήπειρο και μία ομάδα από τη Θράκη. Αναλυτικά: Αγροτικός Αστέρας, Αναγέννηση Καρδίτσας, Βέροια, Διαγόρας Ρόδου, Δόξα Δράμας, Εθνικός Αστέρας, Εθνικός Πειραιώς, Ηλιούπολη, Θρασύβουλος, Ιωνικός Νίκαιας, Καλλιθέα, Λεβαδειακός, ΟΦΗ, Παναιτωλικός, Πανθρακικός, ΠΑΣ Γιάννινα, Πιερικός, ΑΟ Τρίκαλα. 19 γκολ: Ιμπραχίμ Μπακαγιόκο (ΠΑΣ Γιάννινα) Με βάση τους βαθμούς που συγκέντρωσε κατά την κανονική περίοδο της διοργάνωσης, κάθε ομάδα ξεκίνησε τα play off με την εξής βαθμολογία: ΟΦΗ 4, Λεβαδειακός 2, Δόξα Δράμας 1, Διαγόρας 0.Και οι 12 αγώνες διεξήχθησαν σε (ουδέτερα) γήπεδα της Αθήνας (Φυλής έξι, Νέας Σμύρνης και Καλλιθέας από τρεις) μέσα σε χρονικό διάστημα μόλις 11 ημερών (22 Ιουλίου - 1 Αυγούστου 2011), με συνέπεια οι ομάδες να αγωνίζονται ανά δύο ημέρες. Οι δεύτεροι αγώνες της Δόξας Δράμας εναντίον των ΟΦΗ και Λεβαδειακού (με κόκκινο στον πίνακα αποτελεσμάτων) δεν διεξήχθησαν λόγω αδυναμίας της να συγκροτήσει αποστολή και κατακυρώθηκαν με σκορ 3–0 χωρίς αγώνα υπέρ των αντιπάλων της.Μέσω της διαδικασίας των play off, ο ΟΦΗ εξασφάλισε τον προβιβασμό του στη Σούπερ Λιγκ της περιόδου 2011–12. Στις αρχές Οκτωβρίου 2011 αποφασίστηκε και η άνοδος των Λεβαδειακού και Δόξας Δράμας ως επιλαχούσες, αντικαθιστώντας Ολυμπιακό Βόλου και Καβάλα, οι οποίοι υποβιβάστηκαν από τη Σούπερ Λιγκ στο Περιφερειακό Πρωτάθλημα λόγω της ανάμιξης των μεγαλοπαραγόντων τους στην υπόθεση των "στημένων" αγώνων. Ένωση Έπαγγελματικού Ποδοσφαίρου Β΄& Γ΄Εθνικής Κατηγορίας
Γουίλιαμ Κάνλιφ Μπρουκς

Ο Γουίλιαμ Κάνλιφ Μπρουκς (Αγγλικά: Sir William Cunliffe Brooks, 1st Baronet, DL Ο JP) (30 Σεπτεμβρίου 1819 – 9 Ιουνίου 1900) ήταν Άγγλος δικηγόρος, τραπεζίτης και συντηρητικός πολιτικός που κάθισε στη Βουλή των Κοινοτήτων μεταξύ 1869 και 1892.

 Ο Μπρουκς ήταν γιος του Σάμιουελ Μπρουκς, τραπεζίτη του Μάντσεστερ και της συζύγου του Μάργκαρετ Χολ, κόρης του Τόμας Χολ. Μετά την εκπαίδευσή του στο Ράγκμπι και στο Κολέγιο του Κέιμπριτζ, κλήθηκε στο Μπαρ στο Inner Temple το 1847. Πήγε στο North Circuit μέχρι το θάνατο του πατέρα του το 1864, όταν έγινε ο μοναδικός συνεργάτης της Cunliffe Brooks and Co, Μάντσεστερ . Άνοιξε την Brooks and Co., 81 Lombard Street, Λονδίνο . Ήταν JP για το Lancashire, το Cheshire και το Manchester, και αναπληρωτής υπολοχαγός για το Lancashire και το Aberdeen. Η κύρια κατοικία του για το μεγαλύτερο μέρος εκείνου του χρόνου ήταν το ιστορικό Barlow Hall, Chorlton-cum-Hardy . Το 1869 ο Μπρουκς εξελέγη σε αναπληρωματική εκλογή ως Συντηρητικό μέλος του Κοινοβουλίου (MP) για το East Cheshire . Κράτησε την έδρα έως ότου διαιρέθηκε βάσει του νόμου περί ανακατανομής των εδρών του 1885, και στις γενικές εκλογές του 1885 αμφισβήτησε ανεπιτυχώς τη νέα διαίρεση του Macclesfield . Η βαρονετία του απονεμήθηκε στις 4 Μαρτίου 1886. Στις εκλογές του 1886 εξελέγη ως βουλευτής για το Altrincham, κρατώντας το κάθισμα έως ότου αποχώρησε στις γενικές εκλογές του 1892. Ο Brooks ήταν ένας αξιοσημείωτος ευεργέτης στο Sale, Cheshire . Hale, Greater Manchester ; και Chorlton-cum-Hardy . Είχε μεγάλη επιρροή στο κτήμα του Glen Tanar, κοντά στο Aboyne στο Aberdeenshire . Αρχικά μίσθωσε το κτήμα από τον Charles Gordon, 11ο Μαρκήσιο του Huntly, ο οποίος παντρεύτηκε τη μεγαλύτερη κόρη του. Στη συνέχεια αγόρασε το κτήμα το 1890. Ο Μπρουκς ξόδεψε χρήματα για τον Γκλεν Τανάρ, χτίζοντας ένα μεγάλο σπίτι, εξοχικές κατοικίες για εργάτες στα κτηματομεσιτικά, ένα σχολείο, στάβλους και ρείθρα. Τοποθέτησε επίσης πολλές λαξευμένες πέτρες και μνημεία στη γύρω ύπαιθρο, πολλά από τα οποία κάνουν παιχνιδιάρικες αναφορές στο όνομά του ή γιορτάζουν τις αρετές του πόσιμου νερού και όχι του αλκοόλ. Ο Μπρουκς πέθανε στο Γκλεν Τάνα (όπως προτιμούσε να γράφει το όνομα) σε ηλικία 80 ετών. Ο Μπρουκς παντρεύτηκε την Τζέιν Ελίζαμπεθ Όρελ, κόρη του Ραλφ Όρελ το 1842. Δεν είχαν γιους αλλά δύο κόρες (άλλα παιδιά πέθαναν στη βρεφική ηλικία). Η μεγαλύτερη κόρη τους, Έιμι, παντρεύτηκε τον Τσαρλς Γκόρντον, 11ο Μαρκήσιο του Χάντλι. Η δεύτερη κόρη τους, Edith, παντρεύτηκε τον Λόρδο Francis Horace Pierrepont Cecil, δεύτερο γιο του William Cecil, 3ου Marquess of Exeter . Έχουν πολλούς απογόνους τόσο στην Αγγλία όσο και στην Αμερική, συμπεριλαμβανομένων των Sir James Cockburn, Lady Ethel Cecil, Diana Lewis και Isabella Overington. Μετά το θάνατο της συζύγου του, το 1879 ο Μπρουκς παντρεύτηκε δεύτερη την Τζέιν Ντέιβιντσον (1852-1946), κόρη του Αντισυνταγματάρχη Ντέιβιντ Ντέιβιντσον KCB του Haddington, East Lothian . 9. Brooks Peerage, διαθήκες, επιστολές και οικογενειακά έγγραφα. Hansard 1803–2005: contributions in Parliament by William Brooks
Τίτος Καλλίρης

Ο Τίτος Καλλίρης (27 Απριλίου 1933 - 9 Απριλίου 2013) ήταν Έλληνας κιθαρίστας, από τους πρωτοπόρους της τζαζ στην Ελλάδα. Γιος του είναι ο γνωστός συνθέτης και τραγουδιστής Θάνος Καλλίρης. Το βαπτιστικό όνομα του Τίτου Καλλίρη ήταν Χρήστος Μπέζος.

 Ξεκίνησε τη μουσική του καριέρα από πολύ μικρός, παίζοντας με το οκταμελές προσωπικό συγκρότημα του θείου του, Κώστα Μπέζου (συνεργάτη του Αττίκ με χαβάγιες (έπαιζαν πάντα με άσπρα και για το λόγο αυτό είχαν ονομαστεί "Τα άσπρα πουλιά"). Ο θείος του (1905-1943) ήταν ο δημιουργός του τραγουδιού «Ήσουνα Ξυπόλητη». Αργότερα, ο Τίτος Καλλίρης έγινε μέλος του συγκροτήματος Forminx του Βαγγέλη Παπαθανασίου και το 1965 συνεργάζεται δισκογραφικά με το Μίμη Πλέσσα, στο κουαρτέτο του οποίου ήταν επικεφαλής. Πέθανε τον Απρίλιο του 2013, σε ηλικία 79 ετών και κηδεύτηκε στο κοιμητήριο της Νέας Μάκρης. Ο Μίμης Πλέσσας Παίζει (LP, Promo, Ltd) (1965) Χωρίς Λόγια (3 εκδόσεις) (1974) 50 Χρόνια Ρεμπέτικο Τραγούδι (1975) Media Luz (LP, Album) (1976) Γιορτή Αγάπης (LP, Album) (1979) Ψυχραιμία Παιδιά! (LP, Album) (1979) Τα Δικά Μου Τραγούδια (LP, Album) (1980) Μπέτυ Δήμα Και Μιράντα Δήμα - ...Άν Έρθεις / Βραβείο Φεστιβάλ Θεσσαλονίκης (LP, Album) (1981) 40 Χρόνια Jazz No 1 (LP, Album) (1981) 40 Χρόνια Jazz(LP, Album) (1981) Απ' Ανατολή Σε Δύση (LP, Album) (1982) Βίκυ Μοσχολιού - Σταύρος Ξαρχάκος - Αφιέρωμα - Τραγούδια Της Ευτυχίας Παπαγιαννοπούλου (LP, Album) (1982) Το Ποτάμι (στο: Μάνος Χατζιδάκις- Ο Ελληνικός Κινηματογράφος Και Ο Μάνος Χατζιδάκις Παρουσιάζουν (2xLP, Album, Comp) (1985) Εγώ Ο Ξένος (LP, Album) (1988) Love For Sale (ως Τ. Καλλίρης) Διάφοροι - Ήχοι Του Χειμώνα - 30 Ζωντανές Ηχογραφήσεις (4xLP, Comp) Η Πόρτα Που Ανοίγει (1988) Ήταν Καμάρι Της Αυγής στο Μίμης Πλέσσας - Το Κουαρτέτο Του Μίμη Πλέσσα + 6 Σολίστες (CD, Album, RE) (2002) George Theodosiadis Jazz Group (CD, Comp) El Capitan (2008) Greece Goes Modern (2012) Μάνος Λοΐζος - Λευτέρης Παπαδόπουλος - Νά 'χαμε - Τι Νά 'χαμε... (CD, Album, RE, RM) (2012) Ξέρω Κάποιο Αστέρι (ως Τ. Καλλίρης) Δημήτρης Χορν - Ο Δημήτρης Χορν Τραγουδά (7", Single) Δισκογραφία του Τίτου Καλλίρη στο discogs.com
Χάινριχ Συτς

Ο Χάινριχ Συτς (Heinrich Schütz, 18 Οκτωβρίου 1585 - 16 Νοεμβρίου 1672) ήταν Γερμανός συνθέτης και οργανίστας. Ανάμεσα στα έργα του ξεχωρίζουν οι 7 Λέξεις του Ιησού Χριστού (1645), το Ορατόριο των Χριστουγέννων (1664) και τα Πάθη, κατά Ματθαίο, Λουκά και Ιωάννη (1665-1666).

 Γεννήθηκε στις 18 Οκτωβρίου του 1585 στο Κέστριτς. Θεωρείται από τους περισσότερους ως ο σπουδαιότερος Γερμανός μουσικοσυνθέτης πριν από τον Γιόχαν Σεμπάστιαν Μπαχ και από τους μεγαλύτερους του 17ου αιώνα, μαζί με τον Κλάουντιο Μοντεβέρντι. Έγραψε το έργο που θεωρείται ως η πρώτη γερμανική όπερα, τη "Δάφνη" , η οποία παρουσιάστηκε στο Τοργκάου το 1627. Ωστόσο, έκτοτε η μουσική χάθηκε. Πέθανε στη Δρέσδη στις 16 Νοεμβρίου 1672. Υπάρχουν πάνω από 500 ατομικά έργα του μουσικοσυνθέτη. Il primo libro de madrigali (πρώτο βιβλίο με μαδριγάλια) (Βενετία, 1611) Psalmen Davids (Ψαλμοί του Δαβίδ, Βιβλίο 1) (Δρέσδη, 1619) Historia der frölichen und siegreichen Aufferstehung ... (Ιστορία της Ανάστασης του Ιησού) (Δρέσδη, 1623) Cantiones sacrae (Φράιμπεργκ, 1625) Psalmen Davids (Βιβλίο 2) (Φράιμπεργκ, 1628) Symphoniae sacrae (Βιβλίο 1) (Βενετία, 1629) Musicalische Exequien (Δρέσδη, 1636) Kleine geistliche Konzerte (Βιβλίο 1) (Λειψία, 1636) Symphoniae sacrae (Βιβλίο 2) (Δρέσδη, 1647) Geistliche Chor-Music (Δρέσδη, 1648) Symphoniae sacrae (Βιβλίο 3) (Δρέσδη, 1650) Zwölf geistliche Gesänge (Δρέσδη, 1657) Psalmen Davids (Ψαλμοί του Δαβίδ, επανάληψη του Βιβλίου 2) (Δρέσδη, 1661) Germany Fed. Rep. Γραμματόσημο του 1972 αφιερωμένο στον Συτς
Ντσου Μοχέλε

Ο Ντσου Μοχέλε (Ntsu Mokhehle, 26 Δεκεμβρίου 1918 – 6 Ιανουαρίου 1999) ήταν πολιτικός από το Λεσότο, ο οποίος διετέλεσε δύο φορές (1993-94 και 1994-98) πρωθυπουργός της αφρικανικής χώρας.

 Γεννήθηκε στο Τεγιατεγιανένγκ, στις 26 Δεκεμβρίου του 1918. Υπήρξε δύο φορές πρωθυπουργός, από τις 2 Απριλίου του 1993 ως τις 17 Αυγούστου του 1994 και από τις 14 Σεπτεμβρίου του 1994 ως τις 29 Μαΐου του 1998. Ίδρυσε το Κόμμα του Κογκρέσου της Μπασουτολάνδης, το οποίο μετονομάστηκε σε Κόμμα του Κογκρέσου των Μπασότο το 1952 και ηγήθηκε του κόμματος αυτού ως το 1997 , οπότε και παραιτήθηκε για να δημιουργήσει ένα νέο κόμμα το Κογκρέσο του Λεσότο για τη Δημοκρατία (LCD). Τον Ιανουάριο του 1998 δεν έλαβε μέρος στο συνέδριο του LCD για λόγους υγείας και δε διεκδίκησε το αξίωμα του προέδρου ξανά. Ωστόσο, το κόμμα του τον εξέλεξε. Έπειτα από την επιμονή του ίδιου του Μοχέλε ότι δεν μπορούσε πλέον να ηγηθεί του κόμματος, εξελέγη σε νέο συνέδριο ο διάδοχός του στην ηγεσία του κόμματος, ο αντιπρόεδρος της κυβέρνησης Πακαλίτα Μοσιζίλι, στις 21 Φεβρουαρίου. Το LCD αναδείχθηκε νικητής των βουλευτικών εκλογών του 1998 και ο Μοσιζίλι αντικατέστησε τον Μοχέλε στην πρωθυπουργία. Ο Μοχέλε απεβίωσε στο Μπλομφοντέιν, στη Νότια Αφρική, στις 6 Ιανουαρίου του 1999.
Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ

Η Αδελαΐδα του Σλέσβιχ-Χόλσταϊν-Σόνντερμπουργκ-Γκλύξμπουργκ (Adelheid von Schleswig-Holstein-Sonderburg-Glücksburg, 19 Οκτωβρίου 1889 - 11 Ιουνίου 1964) ήταν κόρη του Φρειδερίκου Φερδινάνδου, Δούκα του Σλέσβιχ-Χόλσταϊν.

 Η Αδελαΐδα Λουίζα γεννήθηκε στις 19 Οκτωβρίου 1889 στο Μέγαρο Γκρύνχολτς στο Σλέσβιχ-Χόλσταϊν και ήταν το τέταρτο παιδί και κόρη του Φρειδερίκου Φερδινάνδου, Δούκα του Σλέσβιχ-Χόλσταϊν, και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.Την 1η Αυγούστου 1914 παντρεύτηκε τον Φρειδερίκο, τρίτο Πρίγκιπα του Ζολμς-Μπάρουτ στο Πότσδαμ και απέκτησαν πέντε τέκνα: Φρειδερίκη Λουίζα (1916 - 1989). Θεοδώρα (1920 - 2006), παντρεύτηκε (1) τον Γκερτ Σενκ και απέκτησαν 2 παιδιά; (2) τον Κάρολο Αδόλφο του Άουερσπεργκ και απέκτησαν 1 παιδί Ρόζα Καικιλία Καρολίνα Ματθίλδη Ειρήνη Σίβυλλα Άννα (1925 - 2008), παντρεύτηκε (1) τον Νέβιλ Λιούις και απέκτησαν 2 παιδιά; (2) τον Χάινριχ Βέμπερ και δεν απέκτησαν παιδιά Φρειδερίκος (1926 - 2006), νυμφεύτηκε τη Μπιργκίτα του Μπέρχεμ-Κένιγκσφελντ και απέκτησαν 2 παιδιά Καρολίνα Ματθίλδη (1929 - 2016), παντρεύτηκε τον Γιόχαν φαν Στέιντερεν και δεν απέκτησαν παιδιάΠέθανε στις 11 Ιουνίου 1964 στο Σάλτσμπουργκ σε ηλικία 74 ετών. 19 Οκτωβρίου 1889 – 1 Αυγούστου 1914: Η Υψηλότητα Πριγκίπισσα Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ 1 Αυγούστου 1914 – 31 Δεκεμβρίου 1920: Η Υψηλότητα Η Κληρονομική Πριγκίπισσα του Ζολμς-Μπάρουτ 31 Δεκεμβρίου 1920 – 12 Σεπτεμβρίου 1951: Η Υψηλότητα Η Πριγκίπισσα του Ζολμς-Μπάρουτ 12 Σεπτεμβρίου 1951 – 11 Ιουνίου 1964: Η Υψηλότητα Η Χήρα Πριγκίπισσα του Ζολμς-Μπάρουτ
The Mountain House

Το Mountain House είναι ένα εστιατόριο που βρίσκεται στο Κινγκς Μάουντεν, Γούντσαιντ, Καλιφόρνια. Αρχικά ιδρύθηκε πριν από έναν αιώνα φιλοξενώντας πληθώρα κοινοτικών ρόλων, έχει αναδειχθεί σε βίντεο κλιπ από γνωστούς καλλιτέχνες της Αμερικής, κυρίως λόγω της θέσης του ανάμεσα σε δάσος από ερυθρόδεντρα.

 Το εστιατόριο στεγάζεται σε μια καμπίνα και βρίσκεται στη λεωφόρο Σκάιλαιν Μπούλεβαρντ (Skyline Boulevard), μέσα στα δάση ερυθρόδεντρων του Γούντσαιντ. Σύμφωνα με τον σεφ Γουίλιαμ Ρόμπερτς, από τις αρχές του 1900, έχει διαδραματίσει διαφορετικούς ρόλους μέσα στην κοινότητα, έχοντας αρχικά χρησιμεύσει ως τόπος συγκέντρωσης για τυχοδιώκτες, υλοτόμους και ντόπιους. Αρχικά, λειτούργησε ως αντλιοστάσιο νερού για άποικους και αργότερα μετατράπηκε σε σαλούν. Η Ντιάν ντε Γκούζμαν του Eater, μεταξύ άλλων δημοσιεύσεων που αναφέρθηκαν για την επαναλειτουργία του εστιατορίου το 2023 από σεφ με αστέρι Michelin. Ενώ το προσωπικό του προηγούμενου ιδιοκτήτη ειδικευόταν στα τοπικά θαλασσινά και άγρια ζώα, η τρέχουσα διοίκηση υπό τους Έλπεριν και Ρόμπερτς ξεκινά εκ νέου με μια διαφορετική ιδέα. Μιλώντας στο The San Francisco Standard, ο Έλπεριν ανέφερε ότι μετά την επαναλειτουργία του The Mountain House, θα επικεντρωθεί στην «παραθαλάσσια κουζίνα της υπαίθρου». Βασίζεται κυρίως στα άγρια ζώα, το ελάφι, τα ορτύκια και την αειφόρο πέστροφα. Το εστιατόριο χρησίμευσε ως τοποθεσία γυρισμάτων για πολλά βίντεο κλιπ, με πιο αξιοσημείωτο το "Harvest Moon" του Νηλ Γιανγκ από το ομώνυμο άλμπουμ του που κυκλοφόρησε το 1992. Το βίντεο κλιπ, το οποίο παρουσιάζει και προβάλλει το εστιατόριο καθ' όλη τη διάρκειά του, καθώς και τη σταθερή μέχρι σήμερα επωνυμία του εστιατορίου στη δεκαετία του '90, είναι το βίντεο με τις περισσότερες προβολές στο YouTube του καναλιού του Νηλ Γιανγκ με περισσότερες από 90 εκατομμύρια προβολές. Σύμφωνα με την New York Times, ο τραγουδιστής επισκεπτόταν συχνά το εστιατόριο μιας και ήταν κοντά στο ράντσο του. Ο Νηλ Γιανγκ στην πιο πρόσφατη φωτογράφιση του στην περιοχή εντοπίστηκε κοντά στο εστιατόριο δουλεύοντας σε ένα νέο άλμπουμ με τον παραγωγό Ντάνιελ Λανόις το 2010, όπως δημοσιεύτηκε από την Los Angeles Times. Ο προηγούμενος ιδιοκτήτης έκλεισε το εστιατόριο τον Απρίλιο του 2022 όταν συνταξιοδοτήθηκε. Το εστιατόριο άνοιξε ξανά στις 23 Φεβρουαρίου 2023, από τον βραβευμένο με αστέρι Μισελέν Σεφ Ντμίτρι Έλπεριν και Σεφ Γουίλιαμ Ρόμπερτς.
Ριγούνθα

Η Ριγούνθα, Rigunth,γνωστή και ως Rigundis, (π. 569 – μετά το 589) από τον Οίκο των Μεροβιγγείων, ήταν πριγκίπισσα των Φράγκων, κόρη του βασιλιά Χιλπέριχου Α' και της 3ης συζύγου του Φρεδεγόνδης.

 Ήταν το μεγαλύτερο παιδί και η μόνη καταγεγραμμένη κόρη τού Χιλπέριχου Α΄ και της Φρεδεγόνδης. Περί το 583 αρραβωνιάστηκε με τον Ρεκαρέδο Α΄, τον μεγαλύτερο γιο του Λιουβιγέλδ, βασιλιά των Βησιγότθων. Τον Σεπτέμβριο του 584 εστάλη στην Hispania με νηοπομπή, με προίκα μεγάλο θησαυρό. Κατά τη διάρκεια τού ταξιδιού ο βασιλιάς Χιλπέριχος Α΄ απεβίωσε και οι στρατιώτες που συνόδευαν την πριγκίπισσα, πήραν ό,τι μπορούσαν να κλέψουν, και τράπηκαν σε φυγή. Στην Τουλούζη, ο δούκας Ντιντιέ άρπαξε ό,τι είχε απομείνει. Η πριγκίπισσα επέστρεψε στη μητέρα της το 585. Βρήκε καταφύγιο στη μητέρα της και έζησε μία ζωή, που εθεωρείτο ευτελής. Συχνά μάλωνε με τη μητέρα της, η οποία απέτυχε να τη σκοτώσει το 589. Η ημερομηνία τού τέλους της είναι άγνωστη. Eugen Ewig: Die Merowinger und das Frankenreich . 4. Auflage, Kohlhammer Verlag, Στουτγάρδη 2001.(ISBN 3-17-017044-9) Martina Hartmann: Aufbruch ins Mittelalter. Die Zeit der Merowinger. Darmstadt 2003,(ISBN 3-534-15829-6) . Gregory of Tours, Historiae
Δάκρυα του χθες

Δάκρυα του χθες (αγγλικά: Old Acquaintance) είναι μια δραματική ταινία του 1943 από την Warner Bros. Σκηνοθετήθηκε από τον Βίνσεντ Σέρμαν και παραγωγός ήταν ο Χένρυ Μπλανκ με τον Τζακ Λ. Γουόρνερ ως διευθυντή παραγωγό από ένα σενάριο του Τζον Βαν Ντρούτεν, της Λένορ Κόφι και του Έντμουντ Γκούλντινγκ βασισμένο στο έργο του Βαν Ντρούτερ. Στην ταινία πρωταγωνιστούσε η Μπέτι Ντέιβις και η Μίριαμ Χόπκινς με τον Γκιγκ Γιανγκ, τον Τζον Λόντερ, την Ντολόρες Μοράν, τον Ρόσκου Καρνς και την Αν Ριβίρ.

 Το θεατρικό έργο του Τζον Βαν Ντρούτεν στο οποίο βασίζεται η ταινία έκανε πρεμιέρα στο Θέατρο Μορόσκο, στην Νέα Υόρκη στις 23 Δεκεμβρίου 1940 σε μια παραγωγή που ανέβηκε από τον Όριολ Λη και σχεδιάσθηκε από τον Ρίτσαρντ Γουόρφ. Στο έργο πρωταγωνιστούσε η Τζέιν Κόουλ, η Πέγκυ Γουντ και ο Κεντ Σμιθ. Διήρκεσε για 170 παραστάσεις. Μπέτι Ντέιβις - Κάθριν "Κιτ" Μάρλοου Μίριαμ Χόπκινς - Μίλλι Ντρέικ Γκιγκ Γιανγκ - Ραντ Κένταλ Τζον Λόντερ - Πρέστον Ντρέικ Ντολόρες Μοράν - Ντιρντρ Ντρέικ Φίλιπ Ρηντ - Λούσιαν Γκραντ Ρόσκου Καρνς - Τσάρλι Άρτσερ Αν Ριβίρ - Μπελ Κάρτερ Η ταινία ξαναγυρίστηκε το 1981 με τον τίτλο Πλούσιες και Διάσημες (Rich And Famous), με πρωταγωνίστριες τις Ζακλίν Μπισέ και Κάντις Μπέργκεν. Δάκρυα του χθες στην IMDb (Αγγλικά)
Δήμος Λίμνης Πλαστήρα

Ο Δήμος Λίμνης Πλαστήρα αποτελεί ορεινός δήμος της περιφέρειας Θεσσαλίας με πληθυσμό 5.234 κατοίκων σύμφωνα με την απογραφή του 2021. Ο δήμος αποτελείται αποκλειστικά από χωριά. Το μεγαλύτερο από αυτά, το Μορφοβούνι (γενέτειρα του Νικολάου Πλαστήρα), έχει οριστεί ως έδρα του. Η σημερινή μορφή του δήμου προέκυψε, με το Πρόγραμμα Καλλικράτης, από την επέκταση του αρχικού δήμου Πλαστήρα με την συγχώνευση του δήμου Νεβρόπολης Αγράφων.

 Ο Δήμος Λίμνης Πλαστήρα διαιρείται σε 2 «δημοτικές ενότητες», οι οποίες αντιστοιχούν στους 2 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια. Πιο συγκεκριμένα: Η δημοτική ενότητα Πλαστήρα από την οποία αποτελούνταν ο δήμος πριν την επέκτασή του, έχει έκταση 93.166 στρέμματα και έχει συνολικό πληθυσμό σύμφωνα με την απογραφή του 2021, 4.199 κατοίκους. Ο πρώην δήμος λειτούργησε από το 1999 έως το 2010 με έδρα το χωριό Μορφοβούνι. Περιλαμβάνει τις παρακάτω Τοπικές Κοινότητες και οικισμούς: Τοπική Κοινότητα Μορφοβουνίου το Μορφοβούνι τα Ράζια Τοπική Κοινότητα Κερασέας η Κερασέα η Νεβρόπολη Τοπική Κοινότητα Λαμπερού το Λαμπερό ο Άγιος Αθανάσιος Τοπική Κοινότητα Μεσενικόλα ο Μεσενικόλας η Μονή Κορώνης Τοπική Κοινότητα Μοσχάτου το Μοσχάτο ο Άγιος Νικόλαος το Τσαρδάκι Η Δημοτική Ενότητα (πρώην δήμος) Νεβρόπολης Αγράφων καταλαμβάνει έκταση 105.184 στρέμματα και έχει συνολικό πληθυσμό σύμφωνα με την απογραφή του 2021, 3.678 κατοίκους. Ο πρώην δήμος λειτούργησε από το 1999 έως το 2010 με έδρα το χωριό Πεζούλα. Περιλαμβάνει τις παρακάτω Τοπικές Κοινότητες και οικισμούς: Τοπική Κοινότητα Πεζούλας η Πεζούλα τα Καλύβια η Νεράιδα Τοπική Κοινότητα Καρβασαρά, ο Καρβασαράς Τοπική Κοινότητα Καρίτσης Δολόπων η Καρίτσα η Αγία Μαρίνα (τ. το Πλακωτό) η Αγία Παρασκευή η Λογγά το Μέγα Ρεύμα το Πετρωτό η Ραφήνα Τοπική Κοινότητα Κρυονερίου το Κρυονέρι ο Κουτσοδήμος τα Προσήλια Τοπική Κοινότητα Μπελοκομίτης η Μπελοκομίτη ο Κέδρος Τοπική Κοινότητα Νεοχωρίου, το Νεοχώρι Τοπική Κοινότητα Φυλακτής η Φυλακτή τα Καλύβια Φυλακτής 1999-2010 Δημήτριος Τσιαντής (επανεκλογή το 2002 και 2006) 1999-2002 Σωκράτης Κρομμύδας 2003-2010 Φώτιος ΠαπαντώνηςΠηγή: ΕΕΤΑΑ 2011-2019 Δημήτριος Τσιαντής (εκλεγείς το 2010, επανεκλογή το 2014) 2019-σήμερα: Παναγιώτης Νάνος http://www.plastiras-ota.gr/ Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Γκουρμπάν Γκουρμπάνοφ

Ο Γκουρμπάν Γκουρμπάνοφ (Αζέρικα: Qurban Qurbanov, γεννήθηκε 14 Απριλίου 1972) είναι Αζέρος πρώην ποδοσφαιριστής που αγωνιζόταν ως επιθετικός και νυν προπονητής. Είναι κάτοχος του ρεκόρ διεθνών τερμάτων της Εθνικής Αζερμπαϊτζάν με 14 γκολ.

 Ο Γκουρμπάνοφ ξεκίνησε την καριέρα του από τη χώρα του αλλά πέρασε μεγάλο χρονικό διάστημα αγωνίστηκε σε ομάδες της Γεωργίας και της Ρωσίας. Ατομική και συλλογική επιτυχία γνώρισε στην Νεφτσί Μπακού ΠΦΚ της πρωτεύουσας του Αζερμπαϊτζάν, με την οποία κατέκτησε τρία πρωταθλήματα και ένα Κύπελλο, ενώ ο ίδιος ήταν πρώτος σκόρερ του πρωταθλήματος το 1996–97, και παίκτης της χρονιάς το 2003. Με την εθνική ομάδα της χώρας του αγωνίστηκε σε 68 διεθνείς συναντήσεις και πέτυχε 14 γκολ.Μετά την αποχώρησή του από την ενεργό δράση ακολούθησε προπονητική καριέρα γνωρίζοντας ιδιαίτερη επιτυχία στην Καραμπάγ ΦΚ με την οποία κατέκτησε επτά πρωταθλήματα και τέσσερα Κύπελλα, το πρώτο τη σεζόν 2013–14. Το 2017–18 ήταν προπονητής της εθνικής ομάδας της χώρας του. Τουράν Τοβούζ Πρωτάθλημα Αζερμπαϊτζάν : 1993–94Νεφτσί Μπακού ΠΦΚ Πρωτάθλημα Αζερμπαϊτζάν (3) : 1996–97, 2003–04, 2004–05 Κύπελλο Αζερμπαϊτζάν : 2003–04Ατομικές διακρίσεις Ποδοσφαιριστής της Χρονιάς του Αζερμπαϊτζάν : 2003 Κορυφαίος σκόρερ πρωταθλήματος Αζερμπαϊτζάν : 1996–97 Κορυφαίος σκόρερ όλων των εποχών της Εθνικής Αζερμπαϊτζάν : 14 γκολΠροπονητής Πρωτάθλημα Αζερμπαϊτζάν (7) : 2013–14, 2014–15, 2015–16, 2016–17, 2017–18, 2018–19 , 2019–20 Κύπελλο Αζερμπαϊτζάν (4) : 2008–09, 2014–15, 2015–16, 2016–17 Κατάλογος κορυφαίων διεθνών σκόρερ ποδοσφαίρου ανδρών ανά χώρα
Τιλ Σβάιγκερ

Ο Τιλ Σβάιγκερ (πλήρες όνομα: Τίλμαν Βάλεντιν Σβάιγκερ, Tilman Valentin „Til“ Schweiger, 19 Δεκεμβρίου 1963) είναι Γερμανός ηθοποιός και παραγωγός ταινίων. Έχει συμμετάσχει σε πολλές παραγωγές του Χόλυγουντ.

 Ο Τιλ Σβάιγκερ μεγάλωσε μαζί με τους δύο αδελφούς του στην πατρίδα του Giessen. Στα πρώτα χρόνια του, ο Σβάιγκερ άρχισε να σπουδάζει Γερμανικά και Ιατρική. Αποφάσισε να εγκαταλείψει το πανεπιστήμιο για να συνεχίσει την καριέρα του ως ηθοποιός και πήγε στο θεατρικό σχολείο από το 1986-1989. Μετά την αποφοίτησή του, έπαιξε σε διάφορα θέατρα ως ηθοποιός για να κερδίσει περισσότερη εμπειρία.
Μήλο του Αδάμ

Το μήλο του Αδάμ, ή προεξοχή του λάρυγγα (καθομιλουμένη: καρύδι), είναι το εξόγκωμα ή η προεξοχή στον ανθρώπινο λαιμό που σχηματίζεται από τη γωνία του θυρεοειδούς χόνδρου που περιβάλλει τον λάρυγγα, το οποίο παρατηρείται ειδικά στους άνδρες.

 Η δομή του μήλου του Αδάμ σχηματίζει ένα εξόγκωμα κάτω από το δέρμα. Είναι συνήθως μεγαλύτερο και αισθητό στους ενήλικες άνδρες, επειδή το μέγεθός του στους άνδρες τείνει να αυξάνεται σημαντικά κατά την εφηβεία ως αποτέλεσμα ορμονικών αλλαγών. Στις γυναίκες, όπου βρίσκεται στο άνω άκρο του θυρεοειδούς χόνδρου, το εξόγκωμα είναι πολύ λιγότερο ορατό ή δεν διακρίνεται. Το μήλο του Αδάμ, σε σχέση με τον θυρεοειδή χόνδρο που το σχηματίζει, βοηθά στην προστασία των τοιχωμάτων και του μετωπιαίου τμήματος του λάρυγγα, συμπεριλαμβανομένων των φωνητικών χορδών (που βρίσκονται ακριβώς πίσω από αυτό). Μια άλλη λειτουργία του μήλου του Αδάμ σχετίζεται με την εμβάθυνση της φωνής. Κατά την εφηβεία, ο θυρεοειδής χόνδρος αναπτύσσεται μαζί με το λάρυγγα. Κατά συνέπεια, η προεξοχή του λάρυγγα μεγαλώνει σε μέγεθος κυρίως στους άνδρες και, ως αποτέλεσμα, ο άνδρας παίρνει μια πιο βαθιά νότα φωνής. Η αισθητική επέμβαση για την αναμόρφωση του μήλου του Αδάμ ονομάζεται χονδρολαρυγγοπλαστική (μείωση θυρεοειδούς χόνδρου). Η χειρουργική επέμβαση είναι αποτελεσματική, έτσι ώστε οι επιπλοκές τείνουν να είναι λίγες και, εάν υπάρχουν, παροδικές. Η φράση «μήλο του Αδάμ» είναι ένα μεταφραστικό δάνειο του λατινικού pomum Adami, το οποίο βρίσκεται στα ευρωπαϊκά ιατρικά κείμενα ήδη από το 1600.Ο γλωσσολόγος Αλεξάντερ Γκόντε πρότεινε το 1968 ότι η λατινική φράση pomum Adami (κυριολεκτικά: «μήλο του Αδάμ») ήταν λάθος μετάφραση του εβραϊκού tappuach ha adam που σημαίνει «αρσενικό εξόγκωμα». Η σύγχυση υποτίθεται ότι οφειλόταν στο γεγονός ότι στην εβραϊκή γλώσσα το κύριο όνομα «Αδάμ» (אדם) κυριολεκτικά σημαίνει «άνθρωπος» και η λέξη για «μήλο» είναι παρόμοια με τη λέξη tafuach («ταφουάχ») που σημαίνει «πρησμένο», άρα σε συνδυασμό: το πρήξιμο ενός άνδρα.Ο ιατρικός όρος «prominentia laryngea» (προεξοχή του λάρυγγα) εισήχθη από την Basle Nomina Anatomica το 1895. Λάρυγγας Υοειδές οστό
Θωμαδιανό Ηρακλείου

Το Θωμαδιανό (επίσημο: Θωμαδιανόν) είναι χωριό της κοινότητας Εμπάρου του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Πεδιάδος ου Νομού Ηρακλείου. Είναι χτισμένο σε υψόμετρο 390 μέτρα. Στον οικισμό βρίσκεται ο ναός της Αγίας Παρασκευής που είναι και η πολιούχος. Άλλοι ναοί είναι ο Άγιος Γεώργιος, ο Μιχαήλ Αρχάγγελος και της Ζωοδόχου Πηγής.

 Ο μικρός οικισμός είναι κτισμένος δίπλα σε ποταμό και είναι πνιγμένος στα μεγάλα δέντρα, όπως πλατάνια, καρυδιές, λεύκες κ. ά. Από το κέντρο του χωριού περνάει ένα μεγάλο αυλάκι νερού που του προσδίδει μια ιδιαίτερη εικόνα. Το χωριό πήρε την ονομασία του από το όνομα των κατοίκων Θωμαδάκης. Στην περίοδο της Τουρκοκρατίας το Θωμαδιανό ήταν μετόχι της Εμπάρου. Το Θωμαδιανό είχε 86 κατοίκους το 1920 και 122 το 1991.. Τουριστικός Οδηγός, Δήμος Βιάννου.
Λαβόρ Ποστέλ

Ο Αντρέ Λαβόρ Ποστέλ ( 26 Φεβρουαρίου 1978) είναι Αμερικανός παλαίμαχος καλαθοσφαιριστής. Έχει ύψος 1,98 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

 Ο Λαβόρ Ποστέλ τελείωσε το λύκειο της γενέτειράς του, το Ουέστόβερ και στη συνέχεια το 1996 σε ηλικία 18 ετών εισήχθη στο Πανεπιστήμιο Σεντ Τζον, με τη μπασκετική ομάδα του οποίου, τους Σεντ Τζόνς Ρεντ Στορμ αγωνίστηκε για πρώτη φορά στην καριέρα του σε Κολλεγιακό Πρωτάθλημα. Το 2000, όντας πια 22 ετών, ο Ποστέλ αποφοίτησε από το Πανεπιστήμιο Σεντ Τζον, με τη μπασκετική ομάδα του οποίου είχε πραγματοποιήσει νωρίτερα πολύ καλές εμφανίσεις. Το 2000 συμμετείχε στα Ντραφτ του ΝΒΑ εκείνου του έτους και κατάφερε να διακριθεί με αποτέλεσμα να επιλεγεί από τους Νιου Γιορκ Νικς. Στη συνέχεια υπέγραψε με την ομάδα της Νέας Υόρκης το πρώτο του επαγγελματικό συμβόλαιο που μάλιστα ήταν τριετούς διαρκείας και το οποίο εξάντλησε μέχρι τέλος. Τη σεζόν 2003-04 αγωνίστηκε με την Άσβιλ Άλτιτιουντ στο NBA Development League, το οποίο μάλιστα και κατάφερε να κατακτήσει. Το Σεπτέμβριο του 2004, ο Ποστέλ αποφάσισε να αφήσει για πρώτη φορά στην καριέρα του την Αμερική και να ταξιδέψει στην Ευρώπη με προορισμό την Ελλάδα και συγκεκριμένα τον Ολυμπιακό Πειραιώς, στον οποίο ωστόσο αγωνίστηκε για λιγότερο ένα χρόνο χωρίς να καταφέρει να κατακτήσει κάποιο τίτλο. Μέσα στο 2005 είχε ένα σύντομο πέρασμα από την ιταλική Σκαβολίνι Πεσάρο, ενώ στη συνέχεια μετεγγράφη στην Τέλιντους Οστάνδης, ομάδα του Βελγίου, στην οποία παρέμεινε μέχρι τα τέλη του 2007. Το 2008 ταξίδεψε στη Τσεχία για λογαριασμό της Γκεοφίν Νόβι, ενώ το 2009 αποφάσισε να αφήσει την Ευρώπη και να επιστρέψει στην Αμερική για λογαριασμό της Παντέρας Ντε Μιράντα, ομάδα της Βενεζουέλας. Κατά τη διάρκεια του ίδιου έτους μεταπήδησε στην Κολομβία για να πάρει μεταγραφή στην Μποκάρος Ντε Μπουκαραμάνγκα, η οποία αποτέλεσε και τον τελευταίο σταθμό της καριέρας του. NBA Development League: (2004) Το προφίλ του Ποστέλ στο basketball-reference.com Παίκτης του Ολυμπιακού ο Λαβόρ Ποστέλ
Βαθύλακκος Δράμας

Ο Βαθύλακκος (πρώην Κόβιτσα) είναι ορεινό χωριό της περιφερειακής ενότητας Δράμας στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011 ο πληθυσμός του ανέρχεται στους 98 κατοίκους.

 Ο Βαθύλακκος είναι κτισμένος σε υψόμετρο 510 μέτρων στις νοτιοανατολικές πλαγιές του Φαλακρού όρους και βρίσκεται 11 χλμ. βόρεια από το κέντρο της πόλης της Δράμας. Το 1530 αναφέρεται σε οθωμανική στατιστική ως Κοζνίτσε, ενώ ο πληθυσμός του ήταν κατά μεγάλη πλειοψηφία χριστιανικός. Ωστόσο, στις αρχές του 20ού αιώνα, σύμφωνα με μια βουλγαρική εκτίμηση εκείνης της εποχής, επρόκειτο για έναν αμιγώς μουσουλμανικό οικισμό 410 κατοίκων. Περιήλθε στο ελληνικό κράτος κατά τη διάρκεια των Βαλκανικών Πολέμων, ωστόσο κατελήφθη προσωρινά από τον βουλγαρικό στρατό στον Α΄ Παγκόσμιο Πόλεμο, περίοδο κατά την οποία η κτηνοτροφία του οικισμού υπέστη απώλειες από τις υπεξαιρέσεις των αρχών κατοχής. Τον Οκτώβριο του 1941 το χωριό καταστράφηκε από τα βουλγαρικά στρατεύματα Κατοχής στο πλαίσιο της καταστολής της εξέγερσης της Δράμας και των μαζικών αντιποίνων που ακολούθησαν. Με βάση το ΦΕΚ 251Α - 20/11/1919 προσαρτήθηκε στην τότε κοινότητα Βησωτσάνης (Ξηροπόταμου). Το 1927 με το ΦΕΚ 76Α - 02/05/1927 έλαβε τη σημερινή του ονομασία. Διοικητικά, μέχρι το 1997 ανήκε στην επαρχία Δράμας, ενώ σύμφωνα με το Σχέδιο Καλλικράτης μαζί με το Μοναστηράκι αποτελούν την τοπική κοινότητα Μοναστηρακίου που υπάγεται στη δημοτική ενότητα Δράμας του ομώνυμου δήμου. Εκκλησιαστικά το χωριό υπάγεται στη μητρόπολη Δράμας και ο κεντρικός ναός του είναι αφιερωμένος στην Κοίμηση της Θεοτόκου. Στον Βαθύλακκο εδρεύει ο πολιτιστικός σύλλογος «Ο Πρόσφυγας».
Καρλ Γιάκομπ Ίκεν

Ο Καρλ Γιάκομπ Λούντβιχ Ίκεν (γερμανικά: Karl Jakob Ludwig Iken, Βρέμη 1789 - Φλωρεντία 1841) ήταν Γερμανός λόγιος, μεταφραστής, λαογράφος και Φιλέλληνας που άκμασε κατά το πρώτο μισό του 19ου αιώνα.

 Γεννήθηκε στις 7 Σεπτεμβρίου του 1789 στη Βρέμη, ήταν γιος του νομικού Γιάκομπ Ίκεν και καταγόταν από σημαντική οικογένεια της Βόρειας Γερμανίας που ανέδειξε διάφορους εμπόρους και επιστήμονες και οι ρίζες της οποίας ανάγονται στον 16ο αιώνα. Πέρασε τα μαθητικά του χρόνια στο παιδαγωγείο της γενέτειράς του (όπου διδάχτηκε μεταξύ άλλων λατινικά, αρχαία ελληνικά, καλλιτεχνικά, μαθηματικά και ιατρική) και στην ιδιωτική σχολή του μουσικού Κρίστιαν Βίλχελμ Μίλλερ, μαθαίνοντας διάφορα μουσικά όργανα όπως φλογέρα, βιολί και κυρίως πιάνο στο οποίο έδειχνε ιδιαίτερη κλίση. Το 1808, ικανοποιώντας τη θέληση του πατέρα του, ξεκίνησε σπουδές στην ιατρική, τις οποίες ωστόσο εγκατάλειψε έναν χρόνο αργότερα, μεταπηδώντας στον κλάδο της φιλολογίας και της φιλοσοφίας, καθώς έκρινε πως η ιατρική δεν του ταίριαζε. Στη συνέχεια σπούδασε πρώτα στο Πανεπιστήμιο του Γκέτινγκεν και κατόπιν στο αντίστοιχο του Βερολίνου μέχρι και το 1812. Στα συγκεκριμένα εκπαιδευτικά ιδρύματα είχε ως καθηγητές τους Φίχτε, Βολφ, Ντίσεν, Σλάιερμαχερ κ.ά., οι οποίοι αναφέρονται ως άτομα που άσκησαν επιρροή στη μεθοδολογία του, ενώ συνδέθηκε φιλικά με τον Άρθουρ Σοπενχάουερ. Κατόπιν εργάστηκε ως καθηγητής σε διάφορα σχολεία, ενώ συνέχισε τις σπουδές πλάι στον Χάινριχ Λούντεν. Απέκτησε το διδακτορικό του δίπλωμα το 1817 με την εκπόνηση διατριβής γραµµένης στη λατινική γλώσσα, υπό το τίτλο De statu Graeciae hodierno deque Neohellenum seu Romaicorum historia tam politica quam literaria (ελληνικά: «Περί της κατάστασης της σύγχρονης Ελλάδας και της Ιστορίας των Νεοελλήνων ή Ρωµιών από άποψη πολιτική και λογοτεχνική»). Η συγκεκριμένη διατριβή, παρά τα κενά και τις αδυναμίες της, κατάσταση την οποία αναγνώριζε και ο ίδιος ο Ίκεν, αποτελεί το πρώτο γερµανικό επιστηµονικό κείμενο µε θέμα τη νεοελληνική λογοτεχνία και ιστορία. Τα επόμενα χρόνια ακολούθησαν το Hellenion (ελλ: «Ελλήνιον») κατά το 1822, μια μετάφραση των Προλεγόµενων του Κοραή στον Αριστοτέλη (1823), το δίτομο έργο Leukothea (Λειψία, 1825) και η τρίτοµη Eunomia που εκδόθηκε το 1827 και αποτελεί ανθολογία κειμένων της νεοελληνικής λογοτεχνίας. Ακόμη συνέταξε κατάλογο με τους περιηγητές που επισκέφθηκαν τον ελλαδικό χώρο από την περίοδο της Άλωσης της Κωνσταντινουπόλεως μέχρι το 1818 και μετέφρασε περσικά παραμύθια στη γερμανική γλώσσα. Για τις ανάγκες των μελετών του ο Ίκεν είχε επαφές μέσω αλληλογραφίας ή δια ζώσης με Έλληνες λόγιους και διανοούμενους της εποχής του όπως οι Α. Κοραής, Θ. Φαρμακίδης, Α. Νέγρης, Σ. Κανέλλος κ.ά. Παράλληλα, διατηρούσε επαφές με τον Γιόχαν Βόλφγκανγκ Γκαίτε. Απεβίωσε στη Φλωρεντία, την 23η Απριλίου του 1841. Hellenion (1822) Leukothea (δύο τόμοι, Λειψία 1825) Eunomia (τρεις τόμοι, 1827) Καρολίδου, Παύλου (1917). Ο Γερμανικός Φιλελληνισμός. Εν Αθήναις, χ.ε. von Goethe, J. W. (2008) [1994]. Faust. Part Two. Translation: David Luke. Oxford University Press.
Λονγκ Άιλαντ άις τι

Ένα παγωμένο τσάι Λονγκ Άιλαντ ή Long Island ice tea είναι είδος κοκτέιλ που συνήθως παρασκευάζεται με βότκα, τεκίλα, ελαφρύ ρούμι, λικέρ πορτοκάλι, τζιν και λίγη κόλα, που δίνει στο ποτό την ίδια κεχριμπαρένια απόχρωση με το παγωμένο τσάι. Το ποτό έχει πολύ υψηλότερη συγκέντρωση αλκοόλ (περίπου 22 τοις εκατό) από τα περισσότερα κοκτέιλ λόγω της σχετικά μικρής ποσότητας μη αλκοολούχων συστατικών.

 Υπάρχουν δύο ανταγωνιστικές ιστορίες προέλευσης για το παγωμένο τσάι του Λονγκ Άιλαντ, μία από το Λονγκ Άιλαντ του Τενεσί και μία από το Λονγκ Άιλαντ της Νέας Υόρκης.Ο Ρόμπερτ «Ρόουζμπαντ» Μπατ ισχυρίζεται ότι εφηύρε το Λονγκ Άιλαντ άις τι ως συμμετοχή σε έναν διαγωνισμό για τη δημιουργία ενός νέου μικτού ποτού με λικέρ πορτοκάλι το 1972 ενώ εργαζόταν στο Oak Beach Inn στο Λονγκ Άιλαντ της Νέας Υόρκης.Ένα ελαφρώς διαφορετικό ποτό υποστηρίζεται ότι εφευρέθηκε τη δεκαετία του 1920 κατά τη διάρκεια της ποτοαπαγόρευσης στις Ηνωμένες Πολιτείες από έναν «Γέρο Επίσκοπο» σε μια τοπική κοινότητα που ονομάζεται Λονγκ Άιλαντ στο Κίνγκσπορτ του Τενεσί. Στη συνέχεια, το ποτό τροποποιήθηκε από τον Ράνσομ Μπίσοπ, τον γιο του, προσθέτοντας κόλα, λεμόνι και λάιμ. Η εκδοχή του περιελάμβανε ουίσκι, σιρόπι σφενδάμου, ποικίλες ποσότητες από τα πέντε ποτά αλλά όχι λικέρ πορτοκάλι, αντί το σύγχρονο με κόλα και πέντε ίσες μερίδες από τα πέντε ποτά.Ενώ ορισμένες πηγές λένε ότι υπήρχε μια συνταγή για το παγωμένο τσάι του Λονγκ Άιλαντ στην έκδοση του 1961 του New Picture Cook Book της Betty Crocker, δεν μπορεί πραγματικά να βρεθεί τέτοια συνταγή εκεί. Το κοκτέιλ έχει επικριθεί για τον μεγάλο αριθμό συστατικών του, γεγονός που καθιστά δύσκολη την προετοιμασία του σε πολυσύχναστα μπαρ. Θεωρείται το αγαπημένο των φοιτητών πανεπιστημίου στις Ηνωμένες Πολιτείες και, ως εκ τούτου, έχει δημιουργήσει αρνητικούς συνειρμούς ως «μια πράξη μιξολογικής θηριωδίας που ευνοείται από φοιτητές», σύμφωνα με τα λόγια ενός κριτικού τροφίμων.Το ποτό έχει ανάμεικτη υποδοχή από τους μπάρμαν, με κάποιους να προτιμούν το ποτό και άλλους να το αντιπαθούν. Ωστόσο, η ποικιλία των οινοπνευματωδών ποτών που απαιτούνται για την προετοιμασία του ποτού σημαίνει επίσης ότι μπορεί κανείς να προετοιμάσει πολλά άλλα είδη κοκτέιλ αν έχει ήδη τα συστατικά για ένα Λονγκ Άιλαντ. Η συνταγή της International Bartenders Association (IBA) απαιτεί ίσα μέρη βότκα, τεκίλα, λευκό ρούμι, κουαντρώ, τζιν, 2 μέρη χυμό λεμονιού,1 1⁄3 σιρόπι με κόλα. Αφού ανακατευτεί απαλά, το ρόφημα μπορεί επίσης να διακοσμηθεί με μια φέτα λεμονιού. Η συνταγή του Ρόμπερτ Μπατ χρησιμοποιεί ξινό μείγμα αντί για χυμό λεμονιού και απλό σιρόπι και έχει δηλώσει ότι χρησιμοποιείται μόνο μικρή ποσότητα κόλα, για να δώσει χρώμα. Μια πιο περίπλοκη συνταγή που δημοσιεύτηκε από τους New York Times διαφέρει από τη συνταγή IBA στο ότι χρησιμοποιεί σιρόπι σφενδάμου αντί για απλό σιρόπι, χρησιμοποιεί χυμό λεμονιού και λάιμ και προσθέτει αλάτι.
Στρατί Λήμνου

Το Στρατί υπήρξε ένα μικρό χωριό της Λήμνου που σήμερα είναι έρημο. Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης). Από το 1999 έως το 2010 σύμφωνα με την τότε διοικητική διαίρεση της Ελλάδας ήταν στην περιφέρια αρμοδιότητας του Δήμου Ατσικής. Παλαιότερα ανήκε στον νομό Λέσβου.

 Η περιοχή το Στρατί ή του Στρατή βρίσκεται ανατολικά του χωριού Άγ. Δημήτριος. Το 19ο αιώνα σημειώνεται ως μικρός οικισμός στους χάρτες των Conze (1858), De Launay (1898) και Fredrich (1904). Το 1874 είχε 6 σπίτια αλλά δεν είχε χριστιανούς κατοίκους. Την περίοδο 1918-28 το Στρατί εντάχθηκε ως οικισμός στην κοινότητα Λιβαδοχωρίου αλλά έπειτα καταργήθηκε. Σήμερα η περιοχή ανήκει στο δημοτικό διαμέρισμα του Αγ. Δημητρίου του Δήμου Ατσικής. Τουρπτσόγλου-Στεφανίδου Βασιλική, «Ταξιδιωτικά και γεωγραφικά κείμενα για τη νήσο Λήμνο (15ος-20ος αιώνας)», Θεσσαλονίκη 1986. Cdrom Επαρχείου Λήμνου: "Λήμνος αγαπημένη". Θ. Μπελίτσου, Η Λήμνος και τα χωριά της, 1994. "ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.
44 (αριθμός)

Το 44 (σαράντα τέσσερα) είναι ο φυσικός αριθμός που βρίσκεται μετά από το 43 και πριν από το 45. Είναι ένας άρτιος αριθμός, αφού 44:2 = 22, δηλαδή διαιρείται με το 2, στο σύνολο των φυσικών αριθμών. Ο αριθμός 44 συμβολίζεται ως XLIV στο ρωμαϊκό σύστημα αρίθμησης και ως ΜΔ΄ ή μδ΄ στο ελληνικό σύστημα αρίθμησης.

 Το 44 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 11, 22 και 44, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 45. Το ανάπτυγμα πρώτων παραγόντων του 44 είναι 44 = 2² ·11. Οι τετραγωνικές ρίζες του 44 είναι κατά προσέγγιση οι δύο άρρητοι αριθμοί ±6,6332495807107996982298654733414 44 ! = ∏ i = 1 44 i ≃ 2 , 6582715747884487680436258110146 ⋅ 10 54 {\displaystyle \mathrm {44!=\prod _{i=1}^{44}i\simeq 2,6582715747884487680436258110146\cdot 10^{54}} } 2 44 = 44 ↑↑ 2 = 44 44 ≃ 2 , 0507738235606100536452056091724 ⋅ 10 72 {\displaystyle \mathrm {{}^{2}44=44\uparrow \uparrow 2=44^{44}\simeq 2,0507738235606100536452056091724\cdot 10^{72}} } Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 44 αντιστοιχεί στο ρουθήνιο. Η μοριακή μάζα 44 (κατά προσέγγιση μονάδας) αντιστοιχεί (μεταξύ άλλων) στην αιθανάλη και στο οξιράνιο.
Μορίς Φορ

Ο Μορίς Φορ (Maurice Faure, 2 Ιανουαρίου 1922 – 6 Μαρτίου 2014) ήταν Γάλλος αντιστασιακός και πολιτικός. Διετέλεσε υπουργός σε αρκετές κυβερνήσεις. Την περίοδο του θανάτου του ήταν το τελευταίο εν ζωή πρόσωπο που υπέγραψε τη Συνθήκη της Ρώμης, το 1957.

 Γεννήθηκε στην πόλη Αζερά της Ντορντόν. Υπηρέτησε ως βουλευτής του Κοινοβουλίου της Γαλλίας από το 1951 ως το 1983 και ως γερουσιαστής από το 1983 ως το 1988 στην περιφέρεια του Λοτ, ενώ ήταν επί 25 χρόνια δήμαρχος της Καόρ. Διορίστηκε στο Συνταγματικό Δικαστήριο από τον πρόεδρο Φρανσουά Μιτεράν.Ως γραμματέας του υπουργού Εξωτερικών της Γαλλίας, συνυπέγραψε τη συνθήκη με την οποία ιδρύθηκε η ΕΟΚ το 1957.Το 1957 ο Φορ τιμήθηκε με το Μέγα Παράσημο της Τιμής για τις υπηρεσίες του προς την Αυστριακή Δημοκρατία.Το 1958 έγινε ο νεότερος σε ηλικία υπουργός Εσωτερικών της Γαλλίας, στην κυβέρνηση του Σαρλ Ντε Γκωλ. Το 1981 υπηρέτησε και ως υπουργός Δικαιοσύνης και αργότερα ως υπουργός Υποδομών. Ο Φορ πέθανε στην Καόρ, το Μάρτιο του 2014, σε ηλικία 92 ετών. Πολυμέσα σχετικά με το θέμα Maurice Faure στο Wikimedia Commons
Λοχίας Σλάουτερ

Ο Ρόμπερτ Ρέμους (27 Αυγούστου 1948 - ...), γνωστότερος με το ψευδώνυμο Λοχίας Σλάουτερ, είναι Αμερικανός πρώην παλαιστής και τηλεοπτική προσωπικότητα των σόου της πάλης. Αυτή την περίοδο έχει συμβόλαιο "θρύλου" με το WWE.

 Ο Σλάουτερ ξεκίνησε την ενασχόλησή του με την πάλη από το 1972 και γύρισε πολλές εταιρείες της ανεξάρτητης σκηνής και τις μεγαλύτερες των εποχών τους. Μέχρι το 1980 αγωνίστηκε για τις National Wrestling Alliance και American Wrestling Association, όπου γνώρισε μεγάλη επιτυχία. Το 1980 υπέγραψε με το World Wrestling Entertainment/Federation. Έμεινε ως το 1984 που επέστρεψε στο American Wrestling Association και επέστρεψε στο WWF το 1990, όπου είναι έως σήμερα με τηλεοπτικές εμφανίσεις και όχι αγώνες όμως. Κατέκτησε μια φορά το Πρωτάθλημα WWE και το 2004 εισήχθη στο τιμητικό Hall of Fame (WWE). Στην καριέρα του στην επαγγελματική πάλη, υποδύεται έναν Αμερικανό Λοχία, που είναι 100% εθνικιστής. Μισεί κάθε τι ξενικό από τις Ηνωμένες Πολιτείες. Την περίοδο που αγωνίστηκε είχε να αντιμετωπίσει παλαιστές από την Σοβιετική Ένωση και το Ιράκ (Νικολάι Βολκόφ, Άιρον Σέικ και άλλους). Για το σενάριο άλλαξε χαρακτήρα και πρόδωσε τις Η.Π.Α. και έτσι για μια περίοδο δεν μπορούσε να κυκλοφορήσει έξω στην πραγματική του ζωή, λόγω απειλών που δεχόταν. Κυκλοφορούσε μεταμφιεσμένος και με σεκιούριτι. Αυτό κράτησε για ενάμιση με δύο χρόνια, όταν έγινε και πάλι πατριώτης. Γεννήθηκε στο Ντιτρόιτ του Μίσιγκαν, αλλά μεγάλωσε και σπούδασε στην Μινεσότα, όπου ασχολήθηκε με το ποδόσφαιρο αλλά και με την πάλη. Camel clutch – 1990-1991 Cobra clutch Elbow drop Forearm smash Gutbuster Inverted suplex slam Knee drop Scoop slam Short-arm clothesline Stomp Texas Piledriver Throat thrust Επίσημη ιστοσελίδα Προφίλ στο WWE.com Προφίλ στο IMDb.com
Βουπράσιο Αχαΐας

Το Βουπράσιο ή Βουπράσι ή Παλαιό Βουπράσιο είναι χωριό και πρώην κοινότητα της Αχαΐας και τμήμα του δημοτικού διαμερίσματος του Μετοχίου του πρώην Δήμου Λαρισσού. Βρίσκεται στα σύνορα των νομών Αχαΐας και Ηλείας σε υψόμετρο μόλις 9 μέτρων. Βουπράσιο λέγεται και ο κάμπος που είναι κτισμένο το χωριό και το μεγαλύτερο μέρος του ανήκει στο Νομό Ηλείας.

 Το όνομα του χωριού προέχεται από τις αγελάδες. Τον 19ο αιώνα ήταν δημοτικό διαμέρισμα του τότε Δήμου Βουπρασίου μαζί με την Μανωλάδα και το Μετόχι. Το αρχικό όνομα ήταν Τσελεπί και προέρχεται από τον Αλή Τσελεπή πασά, ο οποίος διοικούσε όλο τον κάμπο του Βουπρασίου. Με την κατασκευή της εθνικής οδού Πατρών-Πύργου οι κάτοικοι σταδιακά εγκατέλειψαν το χωριό και ίδρυσαν το Νέο Βουπράσιο, 2 χιλιόμετρα απόσταση από το παλιό χωριό, που λέγεται πλέον και Παλιό Βουπράσιο. Η δημογραφική εξέλιξη του οικισμού τον 21ο αιώνα είναι η εξής: Στον Αθλητικό τομέα υπάρχει ο Α.Ο. Βουπρασίου, που αγωνίζεται στα πρωταθλήματα της Ε.Π.Σ. Αχαΐας και αγωνίζεται στο γήπεδο Βουπρασίου, το οποίο διαθέτει φυσικό χλοοτάπητα. Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.
N-φθοραιθαναμίνη

Η N-φθοραιθαναμίνη είναι οργανική χημική ένωση, που περιέχει άνθρακα, άζωτο, υδρογόνο και φθόριο, με μοριακό τύπο C2H6NF, αν και συνήθως παριστάνεται με τον ημισυντακτικό τύπο CH3CH2NHF. Eίναι μια οργανική φθοραμίνη, αφού θεωρητικά παράγεται από τη μητρική ένωση (NH2F), αν αντικατασταθεί ένα άτομο υδρογόνου της τελευταίας από αιθύλιο (CH3CH2-). Σε χημικά καθαρή μορφή είναι ασταθής, αλλά είναι πιο σταθερή σε διαλύματα.

 Η ονομασία «N-φθοραιθαναμίνη» προέρχεται από την ονοματολογία κατά IUPAC. Συγκεκριμένα, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-αμίνη» φανερώνει ότι περιέχει μια αμινομάδα ως κύρια χαρακτηριστική ομάδα. Το αρχικό πρόθεμα «N-φθορο-» δηλώνει την ύπαρξη ενός ατόμου φθορίου, ανά μόριο της ένωσης, ενωμένο στο άτομο του αζώτου. Έχει τα ακόλουθα τέσσερα (4) ισομερή θέσης: 1-φθοραιθαναμίνη (CH3CHFNH2). 2-φθοραιθαναμίνη (FCH2CH2NH2). Ν-μεθυλο-N-φθορομεθαναμίνη [(CH3)2NF]. Ν-μεθυλο-1-φθορομεθαναμίνη (CH3NHCH2F). Η μοριακή δομή της N-φθοραιθαναμίνης βρίσκεται αν συνδυαστούν οι μοριακές δομές του αιθάνιου και της φθοραμίνης. Με επίδραση φθοραμίνης (NH2F) σε 1-αλαιθάνιο (μέθοδος Hofmann): Συμπαράγεται διαιθυλοφθοραμίνη (CH3NFCH3). Η χημική κινητική καθορίζει την τελική αναλογία των προϊόντων. Με αποικοδόμηση προπανοϋλοφθοραμίδιου παράγεται N-φθοραιθαναμίνη: Με επίδραση φθοριούχου υφυδραργύρου (Hg2F2) σε N-χλωραιθαναμίνη (CH3NHCl) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά: Έχει την τάση να μετατραπεί σε αιθανιμίνη, αποβάλλοντας υδροφθόριο. Σταθεροποιείται (σχετικά) σε μορφή αλάτων της. Για παράδειγμα, με υδροχλώριο δίνει το υδροχλωρικό της άλας: Με τη χρήση χλωριούχου ασβεστίου (CaCl2) είναι δυνατή η υποκατάσταση του φθορίου από χλώριο, επειδή το φθοριούχο ασβεστιο (CaF2) είναι δυσδιάλυτο και έτσι απομακρύνεται από τη χημική ισορροπία: Με επίδραση τύπου Friedel-Crafts σε βενζόλιο παράγεται N-αιθυλανιλίνη: Παράγει δευτεροταγείς μεθυλαμίνες με αλκυλαλογονίδια (RX). Π.χ.: Παράγει δευτεροταγή αμίδια (RCONFCH2CH3) με ακυλαλογονίδια (RCOX). Π.χ.: Γ. Βάρβογλη, Ν. Αλεξάνδρου, Οργανική Χημεία, Αθήνα 1972 Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991 SCHAUM'S OUTLINE SERIES, Οργανική Χημεία, Μτφ. Α. Βάρβογλη, 1999 Ασκήσεις και προβλήματα Οργανικής Χημείας Ν. Α. Πετάση 1982
Θεοδοβέρτος της Βαυαρίας

Ο Θεοδβέρτος ή Θευδεβέρτος (γερμ. Theodebert, Theudebert, Theotpert, Theodo, π. 685 - π.719) από τον Οίκο των Αγιλολφιδών ήταν δούκας της Βαυαρίας σε κάποιο τμήμα της (μάλλον το Σάλτσμπουργκ) από το 702 ως το τέλος του το 719.

 Ήταν ο πρωτότοκος γιος του Θέοδου δούκα της Βαυαρίας και της Φόλχαϊντ. Ο πατέρας του, ήδη από το 702, τον έκανε συγκυβερνήτη και τού έδωσε ως έδρα το Σάλτσμπουργκ. Το 711 ο νεότερος αδελφός του Θεοβάλδος έγινε επίσης συγκυβερνήτης και ο πατέρας τους έκανε σχέδια για μία διαίρεση σε τέσσερα μέρη με το τέλος του. Κάποια στιγμή πριν το 715 έγινε η διαίρεση, αλλά δεν γνωρίζουμε αν ήταν εδαφική ή συγκυβέρνηση μόνο. Αν ήταν το πρώτο, οι τέσσερις επισκοπές, που είχαν οριστεί από τον Θέοδο, μάλλον αντιστοιχούσαν στα μερίδια των γιών του. Σε αυτή την περίπτωση ο Θεοδβέρτος μάλλον είχε την έδρα του στο Σάλτσμπουργκ, όπου ήταν από το 702. Ο πατέρας του, όταν μετέφερε την εξουσία στον Θεοδβέρτο, τον όρκισε πάντα να υπερασπίζεται τον επίσκοπο Ρούπερτ του Σάλτσμπουργκ. Επίσης ο Θεοδβέρτος προμήθευσε στρατιωτική βοήθεια στον Ανσπράνδο και στον Λιουτπράνδο στην ανάκτησή τους της Ιταλίας το 712. Έπειτα από το τέλος του Θέοδου, οι τέσσερις αδελφοί πολέμησαν ο ένας με το άλλον, αλλά το 719 είχαν αποβιώσει εκτός από τον Γριμοάλδο, που κυβέρνησε μόνος του. Νυμφεύτηκε τη Ρεγιντρούδη και είχε τέκνα: Ουγοβέρτος δούκας της Βαυαρίας Γκούντρουντ, παντρεύτηκε τον Λιούτπραντ. Die Genealogie der Franken und Frankreichs
Σταυριά Ηρακλείου

Η Σταυριά είναι ακατοίκητος οικισμός της Κοινότητας Καλαμίου του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Βιάννου του Νομού Ηρακλείου. βρίσκεται στη νότια πλευρά της Κρήτης, κοντά στον παραθαλάσσιο οικισμό της Σινδονίας.

 Η Σταυριά είναι πεδινός οικισμός και βρίσκεται σε υψόμετρο 120 μέτρων και περίπου 800 μέτρα βόρεια του οικισμού της Ψαρής Φοράδας, στον δρόμο Καλαμίου-Σινδονίας που αν συνεχίσει κανείς βόρεια, οδηγεί προς το Καλάμι το οποίο βρίσκεται σε απόσταση 6,4 χλμ. Σε κοντινή απόσταση από τη Σταυριά βρίσκονται επίσης οι Κάτω Βίγλες (ανατολικά), σε απόσταση 1,5 χλμ. περίπου. Βρίσκεται σε απόσταση 2,2 χλμ περίπου από τη θάλασσα και τον παραθαλάσσιο οικισμό της Σινδονίας. Ως οικισμός, η Σταυριά αναγνωρίστηκε το 1961. Τα όριά του καθορίστηκαν με το ΦΕΚ Δ 1030/1986. Μετά το 2011, ανήκει στην Τοπικής Κοινότητας Καλαμίου του Δήμου Βιάννου της Περιφερειακής Ενότητας Ηρακλείου. Από το 1997 και μέχρι το 2011 ανήκε στο Δήμο Βιάννου του Νομού Ηρακλείου, ενώ από το 1961 μέχρι το 1997 υπαγόταν στην Κοινότητα Καλαμίου της Επαρχίας Βιάννου του Νομού Ηρακλείου. Η Σταυριά Ηρακλείου στο χάρτη, Δημόσια Ανοικτά Δεδομένα, https://web.archive.org/web/20151116072021/http://geodata.gov.gr/